《腐儒》
明代·童轩

老大乾坤一腐儒，支颐长日叹归与。功名误我难忘国，风雨怀人数寄书。

兴入莼鲈秋水远，梦迷蕉鹿夜灯馀。何当解组居林下，曲径穿花驾小车。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。